Rikunarita-ORG/Wikinium huggingface dataset:
# A Beautiful Mind (film)

| A Beautiful Mind |
| --- |
| Kino-poster |
| Režija | Ron Howard |
| Producent | Ron Howard Brian Grazer |
| Scenario | Akiva Goldsman |
| Predložak | *A Beautiful Mind* by Sylvia Nasar |
| Uloge | Russell Crowe Ed Harris Jennifer Connelly Paul Bettany Christopher Plummer Josh Lucas Judd Hirsch |
| Muzika | James Horner |
| Fotografija | Roger Deakins |
| Montaža | Daniel P. Hanley Mike Hill |
| Studio | Imagine Entertainment |
| Distribucija | Universal Studios (SAD) DreamWorks (izvan SAD) |
| Premijera | 21. decembra 2001 (2001-12-21) |
| Trajanje | 135 min. |
| Zemlja |  Sjedinjene Države |
| Jezik | engleski |
| Budžet | 60 mil. $ |
| Bruto prihod | 313,542.341 $ |

A Beatiful Mind je biografska drama o matematičaru i nobelovcu Johnu Nashu, redatelja Rona Howarda.

U Hrvatskoj je prikazan pod naslovom Genijalni um, a u Srbiji pod naslovom Blistavi um.

## Radnja

Film prati život Johna Nasha, onaj kakvim je zabilježen, a koji počinje njegovim uspjesima na fakultetu i nastavlja se visoko zapaženim znanstvenim radom, ali i onaj tajni, u kojem noćima radi za tajne službe vlade SAD-a, dešifrirajući tajne sovjetske poruke u američkim tiskovinama.

Film vješto balansira između stvarnosti i izmišljenog svijeta Johna Nasha, čije mu psihičko oboljenje stvara brojne, često vrlo opsežne i realistične halucinacije, do mjere da je teško razlučiti stvarne događaje od izmišljenih.

## Glavne uloge

* **Russell Crowe** kao John Nash, za tu ulogu nominiran za Oscar
* **Ed Harris** kao William Parcher
* **Jennifer Connelly** kao Alicia Nash, za tu ulogu nagrađena Oscarom

## Reference
# Slumdog Millionaire

| Slumdog Millionaire |
| --- |
| Žanr | krimi, drama, romansa |
| Režija | Deni Bojl |
| Produkcija | Kristijan Kolson |
| Uloge | Dev Patel Freida Pinto Madur Mital Tanaj Čeda Irfan Kan |
| Premijera | 2008. |
| Jezik | engleski hindi |
| Trajanje | 120 minuta |
| Država | Velika Britanija |
| Kompanija |
| Budžet | 15 milijuna $ |
| Tehnička ekipa |
| Montaža | Kris Dikens |
| *Slumdog Millionaire* na Internet Movie Database |
| **Zvanični sajt** |

**Milioner sa ulice / Milijunaš s ulice** (engleski: *Slumdog Millionaire*), film iz 2008. godine reditelja Denija Bojla, snimljen po romanu Pitanje i odgovor, nagrađenom Nagradom Buker, indijskog pisca i diplomate Vikasa Svarupa.

Radnja ovog filma smeštena je u Indiji i govori o mladom i neobrazovanom osamnaestogodišnjem mladiću Džamalu Maliku, iz sirotinjske četvrti Mumbaja, koji se pojavio u indijskoj verziji kviza Želite li da postanete milioner?

Film je osvojio četiri nagrade Zlatni globus, a nominovan je u deset kategorija za nagradu Oskar. Dobio je osam Oskara, uključujući i onaj za najbolji film.

## Reference

## Vanjske veze

* Zvanična prezentacija (`en`)
* *Slumdog Millionaire* na sajtu IMDb
* Spisak uočenih grešaka u filmu (`en`)
# The Hurt Locker

The Hurt Locker je američki ratni film snimljen 2008. godine u režiji Kathryn Bigelow. Radnja, temeljena na novinskim člancima Marka Boala je smještena u suvremeni Irak te prati djelovanje tročlanog tima za razminiranje američke vojske na čijem je čelu narednik James (koga tumači Jeremy Renner). Premijeru je imao 2008. godine na Venecijanskom filmskom festivalu, ali je kino-distribucija u SAD započela tek u ljeto 2009. godine, zahvaljujući čemu se mogao kandidirati za Oscare. Iako slabo gledan u kinima, stekao je brojne pohvale kritike, a na kraju uspio osvojiti šest Oscara, uključujući nagradu za najbolji film i režiju, porazivši favorizirani *Avatar* koji je bio režirao James Cameron, bivši suprug Kathryn Bigelow.

Film je u Srbiji distribuiran pod naslovom *Katanac za bol*, a u Hrvatskoj pod naslovom *Narednik James*.

## Reference

* Thomson, Patricia (July 2009). „Risk and Valor”. *American Cinematographer* **90** (7): 44–50.

## Vanjske veze

* Official website
* *The Hurt Locker* na sajtu IMDb
* *The Hurt Locker* na Box Office Mojo-u
* *The Hurt Locker* na Rotten Tomatoes-u (`en`)
# The King's Speech

| The King's Speech |
| --- |
| Režija | Tom Hooper |
| Producent | Iain Canning Emile Sherman Gareth Unwin Geoffrey Rush |
| Scenario | David Seidler |
| Uloge | Colin Firth Geoffrey Rush Helena Bonham Carter Guy Pearce Timothy Spall Derek Jacobi Jennifer Ehle Michael Gambon |
| Muzika | Alexandre Desplat |
| Fotografija | Danny Cohen |
| Montaža | Tariq Anwar |
| Studio | See-Saw Films Bedlam Productions |
| Distribucija | Paramount Pictures (Australija) The Weinstein Company (SAD) Momentum Pictures (UK) |
| Premijera | 23. decembra 2010 (2010-12-23) (Australija) |
| Trajanje | 118 min. |
| Zemlja |  Ujedinjeno Kraljevstvo |
| Jezik | engleski |
| Budžet | 8 mil. £ |
| Bruto prihod | 235,468.702 $ |

The King's Speech je britanski historijski film koga je 2010. po scenariju Davida Seidlera režirao Tom Hooper. Radnja filma je smještena u Britaniju pred drugi svjetski rat te kao protagoniste ima princa Alberta od Yorka, budućeg kralja (koga tumači Colin Firth) opterećenog mucanjem, odnosno njegovog logopeda Lionela Loguea koji ga neortodoksnim metodama pokušava izliječiti u vrijeme neposredno pred i za vrijeme ustavne krize koju je izazvao Albertov brat, kralj Edward VIII. Film je doživio veliki uspjeh kod kritike, te osvojio niz najprestižnijih filmskih nagrada, uključujući Oscar za 2010. godinu.

## Reference

## Vanjske veze

* Službeni veb-sajt for the film
* *The King's Speech* na sajtu IMDb
* Footage of King George VI stammering in the 1938 speech Arhivirano 2011-04-06 na Wayback Machine-u
* Audio recording of the titular speech at YouTube
* Audio recording of the titular speech at the BBC Archives
# Argo (film)

| Argo |
| --- |
| Kino-poster |
| Režija | Ben Affleck |
| Producent | Grant Heslov Ben Affleck George Clooney |
| Scenario | Chris Terrio |
| Predložak | *The Master of Disguise*; autor: Antonio J. Mendez *The Great Escape*; autor: Joshuah Bearman |
| Uloge | Ben Affleck Bryan Cranston Alan Arkin John Goodman |
| Muzika | Alexandre Desplat |
| Fotografija | Rodrigo Prieto |
| Montaža | William Goldenberg |
| Studio | GK Films Smokehouse Pictures |
| Distribucija | Warner Bros. |
| Premijera | 31. augusta 2012 (2012-08-31) (Telluride Film Festival) 12. oktobra 2012 (2012-10-12) (SAD) |
| Trajanje | 120 min. |
| Zemlja |  Sjedinjene Države |
| Jezik | engleski |
| Budžet | 44,5 mil. $ |
| Bruto prihod | 206,891.000 $ |

**Argo** (eng. *Argo*) je američki triler iz 2012. godine kojeg je režirao Ben Affleck. Temeljen je na novinarskim člancima objavljenim 2007. godine u kojima je Tony Mendes, operativac agencije CIA, vodio spašavanje šestero američkih diplomata iz Teherana u Iranu tijekom iranske talačke krize 1979. godine.

U filmu su glavne uloge ostvarili Ben Affleck kao Mendez, Bryan Cranston, Alan Arkin i John Goodman, a film je u kino distribuciju krenuo 12. listopada 2012. godine u SAD-u uz kritičke hvalospjeve i odličnu box-office zaradu. Producirali su ga Gran Heslov, Affleck i George Clooney. Ova priča o spašavanju talaca također je ekranizirana 1981. godine kao televizijski film naziva *Escape from Iran: The Canadian Caper* kojeg je režirao Lamont Johnson.

Argo je dobio sedam nominacija za prestižnu filmsku nagradu Oscar uključujući one za najbolji film, najbolji adaptirani scenarij (Chris Terrio) i najboljeg sporednog glumca (Alan Arkin). Argo je također dobio i pet nominacija za Zlatni globus od kojih je osvojio dva - za najbolji film (drama) i najboljeg redatelja. Udruženje holivudskih glumaca proglasilo ga je filmom s najboljim glumačkim ansamblom 2012. godine, a Alan Arkin je također imao nominacije u kategoriji sporednog glumca i za Zlatni globus i za nagradu Udruženja holivudskih glumaca.

## Izvori

## Vanjske veze

* *Argo* na sajtu IMDb
* *Argo* na Box Office Mojo-u
# Moonlight (film, 2016)

| Moonlight |
| --- |
|  |
| Režija | Barry Jenkins |
| Scenario | Barry Jenkins **sinopsis**: Tarell Alvin McCraney |
| Predložak | *In Moonlight Black Boys Look Blue*; autor: Tarell Alvin McCraney |
| Uloge | * Trevante Rhodes
* André Holland
* Janelle Monáe
* Ashton Sanders
* Jharrel Jerome
* Naomie Harris
* Mahershala Ali
 |
| Muzika | Nicholas Britell |
| Fotografija | James Laxton |
| Montaža | * Nat Sanders
* Joi McMillon
 |
| Studio | * A24
* Plan B Entertainment
* Pastel Productions
 |
| Distribucija | A24 |
| Premijera | 2. septembra 2016 (2016-09-02) (Telluride) |
| Trajanje | 111 min. |
| Zemlja |  Sjedinjene Države |
| Jezik | engleski |
| Budžet | 1,6 mil. $ |
| Bruto prihod | 25,1 mil. $ |

Moonlight (srpskohrvatski: *Mjesečina*) je američki igrani film snimljen 2016. godine u režiji Barryja Jenkinsa. Temelji se na drami *In Moonlight Black Boys Look Blue* Tarrella Alvina McCraneya. Radnja se odvija u tri segmenta i prikazuje odrastanje crnog gej dječaka u Miamiju. Film je dobio brojne pohvale od strane kritike i prestižne nagrade, uključujući Oscar za najbolji film, pri čemu je porazio favorizirani *La La Land*.

## Izvori

## Vanjske veze

* Službeni veb-sajt
* *Moonlight* na sajtu IMDb
* *Moonlight (film, 2016)* na Box Office Mojo-u
* *Moonlight (film, 2016)* na Rotten Tomatoes-u (`en`)
* *Moonlight (film, 2016)* na Metacriticu
# Spotlight (film)

| Spotlight |
| --- |
| Originalni filmski poster |
| Režija | Tom McCarthy |
| Producent | Blye Pagon Faust Steve Golin Nicole Rocklin Michael Sugar |
| Scenario | Tom McCarthy Josh Singer |
| Uloge | Mark Ruffalo Michael Keaton Rachel McAdams Liev Schreiber John Slattery Stanley Tucci |
| Muzika | Howard Shore |
| Fotografija | Masanobu Takayanagi |
| Montaža | Tom McArdle |
| Distribucija | Open Road Films |
| Premijera | 3. septembra 2015 (2015-09-03) |
| Trajanje | 129 min. |
| Zemlja |  Sjedinjene Države |
| Jezik | engleski |
| Budžet | 20.000.000 $ |
| *Spotlight* na Internet Movie Database |

**Pod lupom** (engleski **Spotlight**) američki je biografski dramski film iz 2015. koji je režirao Tom McCarthy, koji je ujedno i napisao scenarij zajedno sa Joshom Singerom. Glavne uloge tumače Mark Ruffalo, Michael Keaton, Rachel McAdams, Liev Schreiber, John Slattery i Stanley Tucci. Radnja se odvija oko istraživačkog tima novinara *The Boston Globea* koji istražuju slučajeve široko rasprostranjenih i sustavnih slučajeva seksualnog zlostavljanja od katoličkih svećenika u okrugu Bostona. Zasniva se na stvarnim događajima zbog kojih je *Boston Globeu* 2003. uručena Pulitzerova nagrada za javnu službu.

Službenici Vatikana su izjavili da je film "iskren" i "intrigantan", te da je pomogao da američka katolička crkva "potpuno prihvati grijeh, javno ga prizna i plati za sve posljedice".

Prilikom premijere, film je doživio hvalospjeve kritičara te je nominiran za nekoliko nagrada. Između ostalog, dobio je dva Oscara: za najbolji film i izvorni scenarij, čime je postao prvi film od *Najveće predstave na svijetu* 1952. koji je dobio zlatni kipić u samo dvije kategorije iako je pobrao glavnu nagradu.

## Glavne uloge

* Mark Ruffalo - Michael Rezendes
* Michael Keaton - Walter "Robby" Robinson
* Rachel McAdams - Sacha Pfeiffer
* Liev Schreiber - Marty Baron
* John Slattery - Ben Bradlee Jr.
* Brian d'Arcy James - Matt Carroll
* Stanley Tucci - Mitchell Garabedian, advokat
* Gene Amoroso - Stephen Kurkjian
* Jamey Sheridan - Jim Sullivan, advokat
* Billy Crudup - Eric MacLeish, advokat
* Maureen Keiller - Eileen McNamara, kolumnist
* Richard Jenkins - Richard Sipe, psihoterapeut
* Paul Guilfoyle - Peter Conley

## Nagrade

*Spotlight* je dobio dva Oscara: za najbolji film i izvorni scenarij, dok je nominiran u još četiri kategorije - najbolji sporedni glumac (M. Ruffalo), sporedna glumica (R. McAdams), režija (T. McCarthy) i montaža (Tom McArdle).

Nominiran je za tri nagrade Zlatni globus: najbolji film - drama, najbolja režija i scenarij (T. McCarthy, J. Singer).

Uručena mu je i BAFTA za najbolji scenarij, a nominiran je u još dvije kategorije, i to za najbolji film i sporednog glumca (M. Ruffalo).

Nagrada Udruženja njujorških filmskih kritičara uručila je filmu nagradu za najboljeg glumca (M. Keaton).

## Reference

## Vanjske veze

* *Spotlight* – službeni site
* *Spotlight* na sajtu IMDb
* *Spotlight* na Rotten Tomatoes-u (`en`)
* "Priča iza filma *Spotlight*" na *The Boston Globe*
# Green Book (film)

| Green Book |
| --- |
|  |
| Režija | Peter Farrelly |
| Producent | * Jim Burke
* Brian Hayes Currie
* Peter Farrelly
* Nick Vallelonga
* Charles B. Wessler
 |
| Scenario | * Nick Vallelonga
* Brian Hayes Currie
* Peter Farrelly
 |
| Uloge | * Viggo Mortensen
* Mahershala Ali
* Linda Cardellini
 |
| Muzika | Kris Bowers |
| Fotografija | Sean Porter |
| Montaža | Patrick J. Don Vito |
| Studio | * Participant Media
* DreamWorks Pictures
* Innisfree Pictures
* Cinetic Media
* Alibaba Pictures
 |
| Distribucija | Universal Pictures |
| Premijera | 11. septembra 2018 (2018-09-11) (TIFF) |
| Trajanje | 130 min. |
| Zemlja |  Sjedinjene Države |
| Jezik | engleski |
| Budžet | 23 mil. $ |
| Bruto prihod | 144 mil. $ |

Green Book (srpskohrvatski: *Zelena knjiga*) je američki igrani film snimljen 2018. godine u režiji Petera Farrellyja. Po žanru je biografska drama, a temelji se na stvarnim događajima odnosno opisuje kako je bijeli izbacivač Tony Vallelonga (čiji lik tumači Viggo Mortensen) godine 1962. unajmljen da služi kao tjelohranitelj crnom jazz pijanistu Donu Shirleyu (čiji lik tumači Mahershala Ali) prilikom njegove turneje po Americi. Radnja prikazuje kako se prilikom dolaska na Duboki Jug Vallelonga prvi put suočava sa institucionalnim rasizmom i segregacijom na temelju Jim Crow zakona, a nakon čega počinje sticati simpatije i poštovanje za svog klijenta. *Green Book* je, usprkos dijela kritičara koji su mu zamjerali stereotipe bijelog spasitelja, zahvaljujući svojoj temi osvojio simpatije, a također je osvojio i Oscar za najbolji film.

## Uloge

* Viggo Mortensen ... Frank "Tony Lip" Vallelonga
* Mahershala Ali ... Don Shirley
* Linda Cardellini ... Dolores Vallelonga
* Dimitar Marinov ... Oleg
* Mike Hatton ... George
* Iqbal Theba ... Amit
* Sebastian Maniscalco ... Johnny Venere
* Von Lewis ... Bobby Rydell
* P.J. Byrne ... Izvršni diskografski producent
* Montrel Miller ... Konobar u birminghamskom hotelu
* Tom Virtue ... Morgan Anderson
* Don Stark ... Jules Podell
* Brian Stepanek ... Graham Kindell
* Dennis W. Hall ... Wise Guy Mags
* Randal Gonzalez ... Gorman
* Maggie Nixon ... Garderobijerka
* Brian Distance ... Policajac u Maconu #2

## Reference

## Vanjske veze

* Službene stranice‍
* *Green Book* na sajtu IMDb
* *Green Book* na Rotten Tomatoes-u (`en`)
# BIBSYS

|  |
| --- |
| **BIBSYS** |
| Vrsta
 | normativna kontrola
 |
| Osnovana
 | 1972.
 |
| Osnivač(i) | Ministarstvo obrazovanja i istraživanja Norveške |
| Trenutno sjedište
 | Trondheim
 |
| Web-stranica | www.nsd.uib.no |

**BIBSYS** je upravna agencija osnovana i organizirana od strane Ministarstva obrazovanja i istraživanja u Norveškoj. Oni su pružatelj usluga, s naglaskom na razmjenu, pohranu i pronalaženje podataka koji se odnose na istraživanje, poučavanje i učenje, tj. na metapodatke vezane uz knjižnične resurse.

BIBSYS surađuje sa svim norveškim sveučilištima i visokim učilištima, kao i istraživačkim institucijama i s Norveškom nacionalnom knjižnicom. BIBSYS je formalno organiziran kao jedinica na Norveškom sveučilištu znanosti i tehnologije (NTNU), koje se nalazi u Norveškoj u Trondheimu. Upravni odbor imenuje norveško Ministarstvo obrazovanja i istraživanja .

## Upotreba baze podataka BIBSYS

BIBSYS nudi istraživačima, studentima i ostalima jednostavan pristup izvorima knjižnice pružanjem jedinstvene usluge pretraživanja Oria.no i ostalih knjižničnih usluga. Također isporučuju integrirane izvore za interna istraživanja i specijalne knjižnice, kao i otvorene obrazovne resurse.

Normativna kontrola omogućuje nam otkrivanje bibliografskih i normativnih podataka i pronalaženje svih djela autora pod svim oblicima imena pod kojima ista osoba objavljuje. Jer ponekad se u publikaciji pojavljuje objavljivanje autorskog imena (ili pseudonima), koje nije identično s onim imenom koje se najčešće pojavljuje na njegovim djelima. Identifikator BIBSYS rješava problem poteškoće u prepoznavanju određenog autora uzrokovan i činjenicom da se neka osobna prezimena mogu formalno promijeniti npr. nakon vjenčanja. Katalog knjižnice pruža pregled knjižničnih materijala i organizira se prema svojoj funkciji, koja potječe od specifičnih korisničkih potreba. Zadatak autorskog knjižničnog kataloga je da se u njemu sva djela jednog autora pokažu na jednom mjestu, bez obzira na ime kojim je potpisao svoj rad.

## Povezano

* Hrvatska znanstvena bibliografija (CROSBI)
* Tko je tko u hrvatskoj znanosti
* Virtualna međunarodna normativna datoteka (VIAF)
* Bibliotečna klasifikacija
* Znanost
* ORCID

## Reference

## Vanjske veze

* BIBSYS Arhivirano 2017-12-03 na Wayback Machine-u. - službena web stranica
# Winterset, Iowa

| Vinterset engleski: *Winterset* |
| --- |
|  |
| Osnovni podaci
 |
| Država
 |  Sjedinjene Američke Države
 |
| Savezna država
 |  Ajova
 |
| Okrug
 | Medison
 |
| Stanovništvo
 |
| Stanovništvo (2010) | 5.190
 |
| Gustina stanovništva
 | 4,2 st./km²
 |
| Geografija
 |
| Koordinate
 | ﻿ / ﻿ |
| Vremenska zona
 | UTC-5, leti UTC-4
 |
| Nadmorska visina
 | 332 m
 |
| Površina
 | 12,22 km²
 |
| Kopnena površina
 | 11,86 km²
 |
| Vodena površina
 | 0,36 km²
 |
|   |
| VintersetVinterset (Sjedinjenih Država)
 |
| Ostali podaci
 |
| Pozivni broj
 | 515
 |
| ZIP kod
 | 50273
 |
| FIPS kod
 | 19-86520
 |

**Vinterset** (engleski: *Winterset*) je grad u američkoj saveznoj državi Ajova. Po popisu stanovništva iz 2010. u njemu je živelo 5.190 stanovnika.

## Demografija

Prema popisu stanovništva iz 2010. u gradu je živelo 5.190 stanovnika, što je 422 (8,9%) stanovnika više nego 2000. godine.

|  |  |  |
| --- | --- | --- |
| **Grupa** | **2000.** | **2010.** |
| Belci
 | 4.695 (98,5%)
 | 5.014 (96,6%)
 |
| Afroamerikanci
 | 3 (0,1%)
 | 10 (0,2%)
 |
| Azijati
 | 13 (0,3%)
 | 20 (0,4%)
 |
| Hispanoamerikanci i Latinoamerikanci
 | 28 (0,6%)
 | 106 (2,0%)
 |
| Ukupno
 | 4.768
 | 5.190
 |

## Reference

## Literatura

* Morris, Richard B. (1996). *Encyclopedia of American History* (Seventh izd.). Collins Reference. ISBN 0062700553.
* Peter C. Mancall, Gary B. Nash, Allan M. Winkler, Charlene Mires, John W. Jeffries, ur. (2009). *Encyclopedia of American History*. Facts on File. ISBN 0816071365.
* Stanley I. Kutler (2002). *Dictionary of American History* (Third izd.). Charles Scribners & Sons. ISBN 0684805332.
* Paul S. Boyer (2001). *The Oxford Companion to United States History*. Oxford University Press. ISBN 0195082095.
* Michael Kazin, Rebecca Edwards, Adam Rothman, ur. (2011). *The Concise Princeton Encyclopedia of American Political History*. Princeton University Press. ISBN 0691152071.
* Kane, Joseph and Aiken, Charles (2004). *The American Counties: Origins of County Names, Dates of Creation, and Population Data, 1950-2000*. Scarecrow Press. ISBN 0-8108-5036-2.

## Vanjske veze

|  |  |
| --- | --- |
|  | U Wikimedijinoj ostavi nalazi se članak o temi: **Winterset, Iowa** |

* United States Census Bureau
# Ljeto

**Ljeto** (ijekavski) ili **leto** (ekavski) jest godišnje doba između proljeća i jeseni, najtoplije od svih četiri godišnjih doba umjerenog pojasa. U sjevernom umjerenom pojasu početak ljeta astronomski je određen sjevernim ili junskim solsticijem (oko 22. juna), a završetak južnim ili septembarskim ekvinocijem (oko 23. septembra) te u tom periodu Sunčeve zrake obasjavaju okomito površinu Zemlje i to sukcesivno na geografskim širinama od sjeverne obratnice (paralela na 23° 26′ 21″ N) do ekvatora. Na sjevernoj hemisferi klimatološko ljeto obuhvaća juni, juli i august. U južnom umjerenom pojasu početak ljeta astronomski je određen južnim ili decembarskim solsticijem (oko 22. decembra), a završetak sjevernim ili martovskim ekvinocijem (oko 21. marta) te u tom periodu Sunčeve zrake obasjavaju okomito površinu Zemlje i to sukcesivno na geografskim širinama od južne obratnice (paralela na 23° 26′ 21″ S) do ekvatora. Na južnoj hemisferi ljeto traje za vrijeme zime na sjevernoj hemisferi i kraće je za nekoliko dana od ljeta na sjevernoj hemisferi jer je u to doba godine Zemlja u perihelu i brže se giba na stazi oko Sunca. Na južnoj hemisferi klimatološko ljeto obuhvaća decembar, januar i februar.

Polje u Belgiji tokom ljeta
Za ljetnog solsticija, oko 22. juna na sjevernoj hemisferi i oko 22. decembra na južnoj hemisferi, obdanica je najduža, a noć najkraća, pa se taj dan naziva dugodnevica ili dugodnevnica. Od ljetnog solsticija nadalje dani postaju sve kraći kako ljeto odmiče. Datum početka ljeta zavisi od klime, tradicije i kulture, no kada je na sjevernoj hemisferi ljeto, tada je na južnoj hemisferi zima i obratno.

**godišnja doba**
| umjereni pojas
 |
| --- |
| proljeće
 |
| ljeto
 |
| jesen
 |
| zima
 |

**godišnja doba**
| tropski pojas
 |
| --- |
| suho godišnje doba
 |
| vlažno godišnje doba |

## Reference

## Vanjske veze
# Srednja škola

**Srednja škola** je trogodišnja ili četverogodišnja škola koju učenik pohađa nakon završene osnovne škole.

## Podjela srednjih škola

Srednje se škole dijele na gimnazije, strukovne škole i umjetničke škole.

* Gimnazije mogu biti opće (opšte), jezične (jezičke), klasične, prirod(oslov)no-matematičke i prirodoslovne, a obrazovanje u njima traje četiri godine.
* Strukovne se škole dijele na četverogodišnje (tehničke, ekonomske, poljoprivredne i dr.), trogodišnje (industrijske, obrtničke i dr.) i petogodišnje (samo zdravstvena).
* Umjetničke škole obrazuju učenike u području glazbe (muzike), plesa, likovne umjetnosti i dizajna, a školovanje u njima traje četiri godine.

Osim nabrojanih, postoje i srednje policijske, vojne i vjerske škole.

Nakon četverogodišnje srednje škole učenik može nastaviti obrazovanje na višim i visokim školama (visokim učilištima).
# Viski

| Whisky Viski |
| --- |
| Boce škotskog whiskyaBoce škotskog whiskya
 |
|  |
| **Država** |  Ujedinjeno Kraljevstvo (Škotska) Irska Kanada SAD
 |

**Whisky** (Ujedinjeno Kraljevstvo i Kanada) ili **whiskey)** (u Irskoj i Americi) čita se *viski* je vrsta žestokog alkoholnog pića (rakija karakteristična za anglosaksonske zemlje.

## Karakteristike i historija

Whisky se dobija destilacijom fermetiranih žitarica (ječam, raž, zob, kukuruz, pšenica) nakon destilacije, ostavlja se da izvjesno vrijeme odleži u bačvama (najčešće hrastovim) nakon tog je spreman za konzumaciju.

Najraniji zapis o tom piću potječe iz škotskog zapisa iz 1494.

### Etimologija

Riječ whisky potječe od keltskog *usquebaugh* (irski: *uisce beathadh*, škotsko-gelski: *uisge beatha*) koje
su adaptacije letinske sintagme **aqua vitae** - voda života.

## Reference

## Vanjske veze

* *Whisky* na portalu Encyclopædia Britannica
# Razvod

**Razvod braka** ili, jednostavnije, **razvod** u najširem smislu prestanak bračne zajednice u trenutku kada su oba bračna druga živa; od poništenja braka se razlikuje u tome što brak do trenutka razvoda ostaje valjanim, odnosno što uvijek može proizvoditi određene pravne efekte (prava, obaveze) po bračne drugove. Razvod kao instituciju poznaju brojne kulture širom svijeta, te se kroz historiju prakticirao u različitim oblicima. U suvremenom svijetu se najčešće sprovodi presudom suda ili odgovarajućeg državnog organa. U tim zemljama razvod reguliraju institucije porodičnog, odnosno bračnog prava.

Od pojma razvod valja razlikovati pojam rastave koji označava stvarni prekid zajedničkog života dvoje supružnika uz istovremeni formalni ostanak u braku. Nasuprot tome postoje situacije kada formalno razvedeni supružnici nastavljaju živjeti zajedno.

Za instituciju razvoda je karakteristično da mu se protivi Rimokatolička crkva, što je razlogom zbog čega je relativno kasno uveden u pravne sisteme katoličkih zemalja kao što su Italija, Španija, Portugal i Irska, odnosno što još uvijek ne postoji na Malti i na Filipinima.

## Vanjske veze

* CSR Kragujevac: Savetovalište za brak i porodicu Arhivirano 2007-03-11 na Wayback Machine-u
* ProJuris pravna pomoć: tužba za razvod braka Arhivirano 2006-09-15 na Wayback Machine-u
* Mičigensko bračno savetovalište:Posredovanje. Na engleskom Arhivirano 2011-02-02 na Wayback Machine-u
* Članci o razvodu. Na engleskom